open-index/open-wikipedia-markdown huggingface dataset:
פודלסיה

**פּוֹדְלַסְיָה** (בפולנית: **podlaskie**) היא אחת משש-עשרה הווייוודות של פולין, היא שוכנת בצפון-מזרח המדינה, וגובלת בצפון במובלעת הרוסית קלינינגרד ובליטא, במזרח בבלארוס, בדרום בווייוודה פרובינציית לובלין, ובמערב בווייוודות מזוביה ובוורמיה-מזוריה.

בירתה של פודלסיה והעיר הגדולה ביותר בה היא העיר ביאליסטוק, השוכנת במרכזה. ערים גדולות נוספות הן סובאלק ולומז'ה.

## מקור השם
הוויוודה פודלסיה נושאת את שמו של האזור ההיסטורי עליו היא יושבת, אזור פודלסיה. הדעה הרווחת באשר למקור השם היא שבשפה הפולנית מכונה האזור Podlasie, צירוף של שתי מילים: pod, שמשמעה "מתחת", ו-les, שמשמעה "יער". בתרגום חופשי אפשר לתרגם את שם האזור לעברית כ"אזור הנשלט על ידי היער". מכל מקום, שמו של האזור מעיד על כך שבעבר ליערות הייתה אחיזה נרחבת בפודלסיה.

## גאוגרפיה
למרות המישוריות היחסית של פודלסיה, האזור הררי במעט בהשוואה לשפלת מזוביה שממערב לו. פודלסיה כוללת בעיקר גבעות כאשר הגובה הממוצע של הוויוודה הוא כ-220 מטרים מעל גובה פני הים. בעוד בעבר היה האזור מיוער במיוחד, כיום יערות מכסים בעיקר את הקצה המזרחי שלו, סביב אזורי הגבול עם בלארוס. שאר השטח כולל בדרך כלל שדות חקלאיים רחבי ידיים. בקצה המזרחי של פודלסיה נמצא המקור של נהר הנרב. הנהר מרכז את מימי האזור, והוא מוזן ביובלים רבים. במרכז הוויוודה הוא יוצר עמק רחב ומתון אשר נמשך לאורכו של הנהר. הנרב זורם לכיוון מזרח, ובשטחי מזוביה הוא מלכד על עם נהר הבוג המערבי ולבסוף נשפך על נהר הוויסלה.

הטמפרטורה השנתית הממוצעת בביאליסטוק, בירת הוויווידה, היא 7.3 מעלות צלזיוס. החודש הקר ביותר הוא ינואר (עם טמפרטורה ממוצעת של -3.1 מעלות צלזיוס), והחודש החם ביותר הוא יולי (עם טמפרטורה ממוצעת של 18.0 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 576.6 מ"מ.

בפודלסיה המערבית יש ארבעה פארקים לאומיים (Park Narodowy), שבעה פארקי נוף (Park krajobrazowe) ו-93 שמורות טבע (Rezerwat przyrody).

## היסטוריה

## ערים, יישובים ומחוזות
### ערים
בפודלסיה ישנן 40 ערים ועיירות.

### מחוזות
בפודלסיה ישנם 17 מחוזות, מתוכם שלוש ערים מחוזיות.

## קישורים חיצוניים

* 
* 
## הערות שוליים

*
ברדיאנסק

**ברדיאנסק** (באוקראינית: **Бердянськ**) היא עיר במחוז זפוריז'יה אוקראינה.

## היסטוריה
החל מהמאה ה-16 כאן התקיים יישוב בשם ברדי. ב-1827 כאן החלו לבנות נמל ושנה זו נחשבת לשנת ייסודה של ברדיאנסק. היישוב החל להתפתח בקצב מהיר וב-1835 ברדיאנסק קיבלה מעמד של עיר.

בעיר התפתחו חקלאות ודיג והיה מפעל גדול לייצור מכונות חקלאיות. ב-1899 נפתחה תחנת רכבת. במאה ה-19 ותחילת ה-20 ברדיאנסק הייתה ידועה כעיר תעשייה ונמל, אך בתחילת המאה ה-20 העיר החלה להתפתח גם כאתר נופש.

ב-1937 בעיר הסתיימה בנייתה של תחנת כוח עירונית.

ב-17 ביולי 1939 השם של העיר שונה לאוסיפנקו, השם ברדיאנסק הוחזר לעיר ב-1958.

ב-7 באוקטובר 1941 העיר נכבשה על ידי הצבא הגרמני, היא שוחררה על ידי הצבא האדום ב-17 בספטמבר 1943.

## אוכלוסייה
נתוני האוכלוסייה של ברדיאנסק לאורך השנים:

## קהילה יהודית
ממוזער|בית כנסת בברדיאנסק. גלויה משנת 1910
יהודים התחילו להתיישב בברדיאנסק מיד לאחר יסוד העיר. היו אלה יהודים ממזרח פולין. בשנת 1847 מנתה הקהילה היהודית בעיר 572 איש (כ-8% מאוכלוסייה). פיתוח מואץ של האזורים בדרום רוסיה לאחר מלחמת קרים הביא מתיישבים חדשים לעיר (שרבים מהם היו יהודים). לפי מרשם האוכלוסין של האימפריה הרוסית שנערך ב-1897 התגוררו בברדיאנסק 3306 יהודים (כ-13% מהאוכלוסייה). בעיר פעלו שלושה בתי ספר יהודים. 

גידול נוסף באוכלוסייה היהודית של העיר התרחש בתחילתה של מלחמת העולם הראשונה, כאשר ממשלת רוסיה גירשה יהודים מאזורי הגבול וחלק מהמגורשים התיישבו בברדיאנסק. במהלך מלחמת האזרחים ברוסיה סבלו יהודי העיר מפרעות מכל הצדדים הלוחמים. בסיום מלחמת האזרחים וייצוב השלטון הסובייטי בעיר מנתה הקהילה היהודית בעיר כ-2100 איש, בצהלך המלחמה חלק מהיהודים עזבו את העיר ועברו לאזורים אחרים במדינה או היגרו מהמדינה. בתקופת השלטון הקומוניסטי נסגרו כל מוסדות הדת היהודים בעיר. 

לאחר הפלישה הנאצית לברית המועצות הצליחו חלק מהיהודים להתפנות מזרחה, מרבית הגברים היהודים גויסו לשירות בצבא האדום. כ-1000 יהודים שנותרו בברדיאנסק נרצחו על ידי הנאצים בגיא ההריגה מחוץ לעיר בין 16 ל-19 באוקטובר 1941. 

בתום מלחמת העולם השנייה חזרו יהודים מעטים אל העיר. לפי מרשם האוכלוסין שנערך בברית המועצות בשנת 1989 התגוררו בברגיאנסק רק 430 יהודים (0.3% מכלל אוכלוסייה). לאחר נפילת השלטון הקומוניסטי וכינון אוקראינה העצמאית, נוסד בעיר ארגון התרבות היהודית. 
## ערים תאומות
* 
* 
* 
* 

## קישורים חיצוניים

* 
* 
* היסטוריית הקהילה היהודית של ברדיאנסק 

## הערות שוליים

קטגוריה:מחוז זפוריז'יה: ערים
קטגוריה:יישובים שהוקמו ב-1827
קטגוריה:ים אזוב: ערי נמל
קטגוריה:קהילות יהודיות באוקראינה
בוליבר (מדינה)

**בוליבר** (בספרדית: **Bolívar**) היא אחת מ-23 המדינות המרכיבות את ונצואלה. המדינה גובלת בגואריקו, אנסואטגי, מונגס ודלטה אמקורו בצפון, בגיאנה במזרח, בברזיל בדרום ובאפורה ובאמסונאס במערב.

המדינה משתרעת על שטח של 238,000 קילומטרים רבועים, והיא המדינה הגדולה ביותר מבחינת שטח בוונצואלה. במדינה מתגוררים 1,413,115 תושבים (נכון ל-2011). בירתה היא סיודד בוליבר והעיר הגדולה ביותר בה היא סיודד גואיאנה.

במדינה נמצא הפארק הלאומי קנאימה, הכולל בתוכו את הר רוריימה ומפל אנחל.

## היסטוריה
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך לפרובינציית גואיאנה. ב-1854 שם הפרובינציה שונה לאורינוקו.

ב-1864 ונצואלה הפכה למדינה פדרלית והפרובינציה הפכה למדינת גואיאנה. בהמשך המאה ה-19 הופרדו מהמדינה שטחים שהפכו בהמשך למדינות אמסונאס, אפורה ודלטה אמקורו. ב-1901 שם המדינה שונה לבוליבר כהוקרה לסימון בוליבר שלחם למען עצמאות ונצואלה ומדינות נוספות באמריקה הדרומית.

## כלכלה
כלכלת המדינה מסתמכת בין היתר על כריית מינרלים כמו ברזל, זהב ובוקסיט, חקלאות, הכוללת בין היתר גידול כותנה ומניהוט מצוי, וייצור אנרגיה לאורך נהר קארוני, במקומות כמו סכר גורי.

## קישורים חיצוניים

* 
* 

## הערות שוליים

קטגוריה:ונצואלה: מדינות
בייר

**בייר** הוא שם משפחה בשפות הודו-אירופיות, בגרמנית והולנדית משמעות השם היא "בירה", באנגלית משמעות השם היא כרכרה לנשיאת ארון קבורה.

קטגוריה:שמות משפחה יהודיים
ג'בארין

**ג'בארין** (בערבית: **جبارين**) הוא שם משפחה.

קטגוריה:שמות משפחה ערביים
באג'ו

**באג'ו** (באיטלקית: **Baggio**) הוא שם משפחה.

קטגוריה:שמות משפחה איטלקיים
עמנואל אמבולה

**עמנואל אמבולה** (באנגלית: **Emmanuel Mbola**; נולד ב-10 במאי 1993) הוא כדורגלן זמבי המשחק בנקאנה בעמדת המגן השמאלי.

## קריירת מועדונים
אמבולה התחיל את הקריירה שלו במינינג ריינג'רס. בשנת  הצטרף לזנאקו.

בינואר  הצטרף לפיוניק ירוואן מליגת העל הארמנית. ב-14 ביולי 2009 השתתף במשחק נגד דינמו זאגרב והפך לזמבי הראשון שמשחק במוקדמות ליגת האלופות. בעונתו הראשונה במועדון זכה בדאבל. בשנת  היה מועמד לטוטנהאם הוטספר וארסנל אך המהלך לא יצא לפועל.

בספטמבר  בית הדין של פיפ"א ביטל את חוזהו של אמבולה בפיוניק משום שהוא חתם עליו בהיותו קטין, ולבסוף הוא חתם במזמבה. בפברואר  הושאל לפורטו ושיחק בקבוצת המילואים.

ב-2 בספטמבר 2013 חתם בהפועל רעננה. ב-13 בספטמבר 2014 הבקיע את שער הבכורה שלו במועדון בניצחון 0-4 נגד הפועל פתח תקווה, שבוע לאחר מכן הורחק בהפסד 2-0 נגד מכבי תל אביב.

בעונת 2018/2019 חלה ירידה במעמדו, וב-17 בינואר 2019 אמבולה חתם בבני סכנין.

ב-31 במרץ 2021, אמבולה חתם בנקאנה.

## קריירה בינלאומית
ב-15 בנובמבר 2008 אמבולה ערך את הופעת הבכורה שלו בנבחרת זמביה נגד . הוא זומן לסגל הנבחרת לקראת גביע אפריקה לאומות 2010 והפך לשחקן השני הכי צעיר בתולדות המפעל, כאשר הוא היה בן 16 שנים ו-8 חודשים.

## תארים
; פיוניק ירוואן
*אליפות ארמניה: 
*הגביע הארמני: 

; מזמבה
*ליגת העל של הרפובליקה הדמוקרטית של קונגו בכדורגל: 

## קישורים חיצוניים

## הערות שוליים

קטגוריה:כדורגלנים זמבים
קטגוריה:מגני כדורגל
קטגוריה:כדורגלני זנאקו
קטגוריה:כדורגלני פיוניק ירוואן
קטגוריה:כדורגלני מזמבה
קטגוריה:כדורגלני הפועל רעננה
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:כדורגלני נבחרת זמביה
קטגוריה:ספורטאים זרים בארמניה
קטגוריה:ספורטאים זרים ברפובליקה הדמוקרטית של קונגו
קטגוריה:ספורטאים זרים בפורטוגל
קטגוריה:ספורטאים זמבים בישראל
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:ילידי 1993
שגיב כהן

**שגיב כהן** (נולד ב-20 בספטמבר 1987) הוא כדורגלן עבר ישראלי ששיחק בעמדת המגן והקשר.

## קריירה
כהן התחיל את הקריירה שלו במחלקות הילדים של מכבי ראש העין. לאחר מכן עבר למחלקת הנוער של הפועל פתח תקווה. ב-11 בינואר 2006 ערך את הופעת הבכורה שלו בקבוצה הבוגרת של המועדון, בניצחון 0-2 על בית"ר ירושלים. בעונה שלאחר מכן שותף ב-13 משחקים בליגת העל, אך בתום העונה הקבוצה ירדה לליגה הלאומית. בעונת  הפך כהן לשחקן הרכב בקבוצה ושותף ב-19 משחקים בליגה הלאומית, ובמחזור האחרון כבש את שער הבכורה שלו במועדון, בניצחון 0-2 נגד הפועל רמת גן. בתום עונה אחת חזרה הקבוצה לליגת העל, ובעונת  שותף ב-20 משחקים בליגה הבכירה.

באוגוסט  הושאל כהן להפועל רמת השרון מהליגה הלאומית, ובינואר  חזר להפועל פתח תקווה. 

בקיץ  חתם בפוליטכניקה יאשי מליגת העל הרומנית, אך כבר בינואר  חזר לישראל וחתם בהפועל עכו. ב-23 באפריל 2011 הבקיע את שער הבכורה שלו בליגת העל, בהפסד 4-1 למכבי פתח תקווה. בסך הכל שיחק כהן שלוש וחצי שנים בהפועל עכו, ובמדיה ערך 56 הופעות בליגת העל, בהן כבש שני שערים.

ביולי  חזר כהן להפועל פתח תקווה, לאחר שעלתה בחזרה לליגת העל, אך בתום העונה ירד עם הקבוצה בחזרה לליגה הלאומית. בעונת 2016/17 מונה לקפטן הקבוצה.

בחודש יולי 2017 חתם שגיב בהפועל רמת גן גבעתיים, ואף מונה לקפטן הקבוצה.

בקיץ  חתם בהפועל ראשון לציון.

ב-26 ביוני 2019 כהן חתם במ.ס. כפר קאסם, אך שבועות ספורים אחר כך, במשחק אימון לקראת העונה החדשה, נפצע וגמר את העונה עוד בטרם החלה ומאז לא חזר לשחק.

כיום - שגיב בעל סטודיו לאימוני כושר

## קישורים חיצוניים

* עמוד השחקן במוזיאון הפועל פתח-תקוה

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני הפועל רמת השרון
קטגוריה:כדורגלני פוליטכניקה יאשי
קטגוריה:כדורגלני הפועל עכו
קטגוריה:כדורגלני מכבי הרצליה
קטגוריה:כדורגלני הפועל רמת גן
קטגוריה:כדורגלני הפועל ראשון לציון
קטגוריה:כדורגלני מועדון ספורט כפר קאסם
קטגוריה:כדורגלנים ישראלים ברומניה
קטגוריה:ראש העין: כדורגלנים
קטגוריה:ישראלים שנולדו ב-1987
או'ריילי

**או'ריילי** (באנגלית: **O'Reilly**) הוא שם משפחה.

קטגוריה:שמות משפחה
קטגוריה:שמות משפחה איריים
צה"מ פוסידון (P99)

**צה"מ פוסידון (P99)** הייתה צוללת בריטית, אשר טבעה עקב תאונה מול חופי סין בשנת 1931. 41 שנים לאחר מכן, בשנת 1972, היא נמשתה בחשאי מהים על ידי סין, עובדה שנשמרה בסוד עד לשנת 2002.

## הצוללת
צה"מ פוסידון הייתה צוללת מסדרת P, שנבנתה באנגליה בשנים 1928–1930. היא הייתה בעלת הדחק של 1,475 טון והנעת דיזל. צוותה מנה 57 אנשים.

ב-5 במאי 1930 הפכה הצוללת למבצעית והוצבה בבסיס הצי המלכותי הבריטי בוייהאי (Weihai) שבסין. 

בצהרי ה-9 ביוני 1931 קיימה הצוללת אימון על פני המים כ-32 קילומטרים מצפון לבסיסה. אז ארעה התנגשות בינה לבין הספינה הסינית יוטה (Yuta). הצוללת נפגעה ובתוך דקות מעטות שקעה לקרקעית הים בעומק של 40 מטרים. 31 מאנשי הצוות נטשו אותה בהצלחה. שמונה נוספים הצליחו להיחלץ ממנה לאחר שטבעה על ידי שימוש במכשירי נשימה תת-מימיים פרימיטיביים, אך רק חמישה מהם שרדו. 18 מאנשי הצוות לא הצליחו להיחלץ מהצוללת ונספו.

## חילוץ שרידי הצוללת
בשנת 1972 נמשתה הצוללת הטבועה על ידי צוות חילוץ תת-ימי סיני שהוקם זה מקרוב. מטרת המשייה כנראה לא הייתה השגת מודיעין, שכן לסין כבר היו אז צוללות מתקדמות יותר. הצוללת נמשתה ככל הנראה כתרגיל לצוות החילוץ הסיני החדש ולשם סילוק גוף הצוללת, שהפריע לפעילות הדיג באזור שבו היה שקוע. הפעולה נעשתה בחשאי וללא מתן הודעה כלשהי לבריטניה.

בשנת 2002 פורסם מאמר אודות חילוץ גוף הצוללת בכתב העת הסיני Modern Ships. העיתונאי וההיסטוריון הימי האמריקאי סטיבן שוואנקרט (Steven Schwankert) גילה את המאמר בשנת 2005. הפרשה נודעה לציבור הרחב בשנת 2009. בעקבות זאת הודתה ממשלת סין כי היא משתה את גוף הצוללת, אשר פורק לגרוטאות. לטענתה לא נמצאו בצוללת שרידים של 18 הימאים שנספו בתוכה. טענה זו היא ככל הנראה בלתי אמינה.

שוואנקרט ערך מחקר אודות הצוללת וחילוצה ובשנת 2013 פרסם ספר על הפרשה. באותה שנה הופק על הפרשה סרט תיעודי בשם The Poseidon Project.

## ראו גם
*פרויקט אזוריאן
*תקרית נהר היאנגצה

## קישורים חיצוניים

*
*
*על הצוללת וטביעתה, באתר Battleships-Cruisers
*על הצוללת, באתר Submariners Association
*אתר אינטרנט על הסרט התיעודי

## הערות שוליים

קטגוריה:צוללות בריטיות
קטגוריה:צוללות שטבעו
קטגוריה:חיפוש וחילוץ תת-מימיים
קטגוריה:הרפובליקה העממית של סין: צבא וביטחון
קטגוריה:יחסי הממלכה המאוחדת – סין
קטגוריה:הרפובליקה העממית של סין: יחסי חוץ
ההיסטוריה של המחר

**ההיסטוריה של המחר** הוא ספר מדע פופולרי מאת פרופסור יובל נח הררי מהחוג להיסטוריה באוניברסיטה העברית בירושלים שיצא לאור בהוצאת דביר בשנת 2015.

כמו בספרו הקודם, קיצור תולדות האנושות, בוחן הררי את מהלך ההיסטוריה תוך תיאור של השתלשלות האירועים ועוסק בחוויה האנושית האינדיבידואלית ובסוגיות אתיות העולות מן ההיסטוריה. "ההיסטוריה של המחר", בניגוד לקודמו, עוסק יותר ביכולות שפיתח האדם (הומו ספיינס) לאורך שנות קיומו, ביסוס מעמדו כחיה השולטת בעולם ומנסה לצייר תמונה עתידית באשר להמשך קיומו של המין האנושי, אם בכלל. במהלך הספר נבחנים גם היבטים פילוסופיים רבים כמו החוויה האנושית, אינדיבידואליות, הרגש האנושי ותודעה. כמו כן, מציג הספר תמונה עכשווית באשר ליכולותיו והישגיו של האדם.

הספר זכה בפרס יאן מיכלסקי לשנת 2018.

## תזות מרכזיות בספר
* מאז המהפכה הלשונית (או הקוגניטיבית, שיצרה מודרניות התנהגותית) לפני כ-70,000 שנים - חיים בני האדם ב"סדרים מדומיינים" דוגמת מדינות, גבולות, דת וכסף. את כולם יצר האדם כדי לאפשר שיתוף פעולה רחב היקף בין פרטי בני האדם השונים.
* יכולתו הכבירה של האדם לתת משמעות למעשיו ולמחשבותיו אפשרה לו להגיע להישגיו הרבים.
* הומניזם, פולחן האדם, שיסד האדם בעצמו ואשר העמיד את האדם ורצונותיו בראש סדר העדיפויות העולמי תוך ביסוס מעמדו כחיה השלטת בעולם הוא הדת (לפי הגדרתו של הררי לדת) השלטת החל מהמאה ה-20.
* הדת ההומניסטית מחולקת למספר זרמים: הליברליזם, הסוציאליזם וההומניזם האבולוציוני. זרמים אלו נלחמו זה בזה (מלחמות העולם) אך הליברליזם נטל את הבכורה רק בשלהי המאה ה-20.
* מחקרים עדכניים במדעי החיים, לדבריו של הררי, מערערים את יסודות ההומניזם ומטילים ספק בקיומם של נשמה, אני ורצון חופשי. לדבריו, בני האדם הם לא יותר מ"אלגוריתמים ביוכימיים" עם תודעה.
* האיום שיש לקדמה הטכנולוגית על האדם וההומניזם והעמדת שאלות לגבי המשך יכולתו של האדם לתת משמעות לחייו בתנאים החדשים שנוצרים וכן באה לנבא את החלפתו ההולכת וקרבה של האדם (הומו ספיינס) באדם-על או אדם-אל (הומו דאוס) אשר ניחן ביכולות על-אנושיות כחיי נצח, ובתודעה רחבה יותר.

## תרגומים

## קישורים חיצוניים
* 
* 
* 
* תומר פרסיקו, "ההיסטוריה של המחר - ניתוח ביקורתי", בבלוג לולאת האל, 10 במאי 2015, כולל תגובה מאת יובל נח הררי.
' 30 (יוני 2015), מכון הרטמן בירושלים
* מאיר בוזגלו, אידאולוגיה באיצטלה מדעית בעיתון מקור ראשון, 7 באוגוסט 2015
* נדב ש. ברמן, 'על הבסת המוות כהבסת האדם: על סופיות ואנושיות', 'דברים אחדים 
* 
* 
* 

## הערות שוליים

ההיסטוריה של המחר
ההיסטוריה של המחר
קטגוריה:ספרי עיון בעברית
קטגוריה:ספרי הוצאת דביר
קטגוריה:ספרי יובל נח הררי
ליטובצ'נקו

**ליטובצ'נקו** (ברוסית: **Лито́вченко**) הוא שם משפחה.

קטגוריה:שמות משפחה
אלכסנדר לאקזט

**אלכסנדר לאקזט** (בצרפתית: **Alexandre Lacazette**; נולד ב-28 במאי 1991) הוא כדורגלן צרפתי המשחק בניאום מליגת העל הסעודית בעמדת החלוץ.

## קריירת מועדונים
לאקזט התחיל את הקריירה שלו במחלקת הנוער של אולימפיק ליון אליו הגיע בגיל 12. בעונת  התחיל לשחק בקבוצת המילואים במדיה רשם 19 הופעות והבקיע חמישה שערים. עונה לאחר מכן כבש 12 שערים ב-22 הופעות. ב-2 במאי 2010 נכלל לראשונה בסגל הקבוצה הראשונה בניצחון 0–1 נגד מונפלייה. שלושה יומיים לאחר מכן ערך את הופעת הבכורה שלו בקבוצה הבוגרת נגד אוסר. ב-3 ביולי 2010 חתם על החוזה המקצועי הראשון שלו לשלוש שנים שיצא לפועל שנה לאחר מכן כיוון שלפי חוקי פיפ"א לשחקן אין גיל לחתום על חוזה מקצועי. ב-31 באוקטובר 2010 הבקיע את שער הבכורה של בליגה נגד סושו. שלושה ימים לאחר מכן ערך את הופעת הבכורה שלו בליגת האלופות נגד בנפיקה ליסבון. במשחק עצמו בישל שני שערים, אך ליון הפסידה 3–4.

בספטמבר  האריך את חוזהו עד שנת 2018. ב-5 באוקטובר 2014 הבקיע שלושער בניצחון 0–3 נגד ליל. בעונת 2014/2015 היה מלך השערים בליגה הצרפתית עם 26 כיבושים.

ב-5 ביולי 2017 חתם לחמש שנים בארסנל תמורת 44 מיליון שטרלינג והיה לשחקן היקר ביותר בתולדות המועדון, עד להחתמתו של החלוץ הגבוני פייר-אמריק אובאמיינג.

ב-9 ביוני 2022 חזר לאחר חמש שנים לאולימפיק ליון. בהופעת הבכורה המחודשת שלו כבש ובישל בניצחון קבוצתו 1–2 על אז'אקסיו.

ב-1 ביולי 2025 חתם בניאום מליגת העל הסעודית.

## קריירה בינלאומית
לאקזט היה שחקן בכל הנבחרות הצעירות של צרפת וזכה עם נבחרת הנוער באליפות אירופה עד גיל 19 בשנת  כאשר הוא כבש את שער הניצחון בגמר. במאי 2013 זומן לראשונה לסגל הנבחרת הבוגרת, וב-5 ביוני 2013 ערך את הופעת הבכורה שלו בנבחרת במשחק ידידות נגד . ב-29 במרץ 2015 הבקיע את שער הבכורה שלו בנבחרת בניצחון 0–2 נגד .

נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).

## תארים
### קבוצתיים
#### [[אולימפיק ליון]]
* הגביע הצרפתי: 2011/2012
* גביע האלופות (צרפת): 2012

#### [[ארסנל]]
* הגביע האנגלי: 2019/2020
* מגן הקהילה: 2017, 2020

#### נבחרת צרפת עד גיל 19
* אלופת אירופה עד גיל 19: 

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:ליון: כדורגלנים
קטגוריה:כדורגלני אולימפיק ליון
קטגוריה:כדורגלני ארסנל
קטגוריה:כדורגלני ניאום
קטגוריה:כדורגלני נבחרת צרפת
קטגוריה:כדורגלנים צרפתים באולימפיאדת פריז (2024)
קטגוריה:ספורטאים צרפתים באנגליה
קטגוריה:ספורטאים צרפתים בערב הסעודית
קטגוריה:צרפתים ממוצא גוואדלופי
קטגוריה:צרפתים שנולדו ב-1991
חלילוביץ'

**חלילוביץ**' (בבוסנית: **Halilović**) הוא שם משפחה.

קטגוריה:שמות משפחה
פלדשטיין

**פלדשטיין** או **פלדסטיין** (באנגלית: **Feldstein**) הוא שם משפחה.

קטגוריה:שמות משפחה
דומיניק פורצ'ון

**דומיניק פורצ'ון** (באנגלית: **Dominic Fortune**; Fortune, מזל או תגמול) הוא דמות בדיונית של גיבור-על המופיע בחוברות הקומיקס ביקום מארוול קומיקס. הדמות הופיעה לראשונה בחוברת *Marvel Preview #2* מאוגוסט 1975 ונוצרה בידי הכותב לן ויין והמאייר הווארד צ'ייקין.

דומיניק פורצ'ון הוא האלטר-אגו של דוביד ג'רום ט. פורטונוב, יליד שנות ה-30 בתקופת השפל הגדול. לאחר שדיווח על גנגסטר מניו-יורק, דוביד ברח ללוס אנג'לס, שינה את שמו לדומיניק פורצ'ון ונעשה הרפתקן ושכיר חרב בתלבושת. הוא היה מעורב במלחמת הצ'אקו, סיכל מזימה לרצח נשיא ארצות הברית פרנקלין רוזוולט, ועבר לגור בקזינו צף בשם "מלכת המיסיסיפי". בהרפתקה משנת 1937, פורצ'ון נתקל בהוריו של דוקטור דום ובברונים היינריך זמו ו-וולפגנג פון סטרוקר, וסיכל מזימה נאצית הכרוכה בויברניום. בין היתר הוא הציל סנאטור אמריקאי מניסיון התנקשות של סטרוקר, עצר בעד איל הון למכור סודות אמריקאים ליפן, מנע מגנגסטרים להשתלט על העולם התחתון של לוס אנג'לס, ועזר לדאם דאם דוגאן בהגנה על הקרקס בו עבד.

אחרי כמה הרפתקאות, פורצ'ון נדחה לפרויקט: לידה מחדש בגלל עברו הפלילי, והוחלף בסטיב רוג'רס - אותו פורצ'ון הציל בעבר מבריונים. פורצ'ון פגש את הסאב-מארינר במורמנסק, וחזר לשירות מלא בצבא בימי מלחמת העולם השנייה. בפריז בשנת 1959, פורצ'ון גויס בידי ניק פיורי לקבוצת האוונג'רס יחד עם סייברטות', דאם דאם דוגאן, נאמורה, בלונד פנטום, יוליסס בלודסטון, אביה של סילבר סייבל וקרייבן כדי להביס גרסה נאו-נאצית של הגולגולת האדומה בשוודיה. פורצ'ון פרש מחייו כהרפתקן ושכיר חרב לטובת הקמת משפחה, אך לאחר מות אשתו חזר לחייו הקודמים כשעזר לספיידרמן. 

פורצ'ון נחשב למת לאחר קרב נגד איירון מונגר, שבעקבותיו בנו של פורצ'ון נשבע לנקום. הוא לבש אחת מתלבושתיו של אביו, אך בסופו של דבר נהרג כשקפץ מול קליע שנורה לעבר אביו. לאחר שנקם ברוצחי בנו והתאחד עם חברתו מהעבר, פורצ'ון בין היתר היה עד להתפרצות הר פינטובו ובלע סרום שמחק את זכרונותיו זמנית. הוא איחד כוחות עם סילבר סייבל, ולאחר שניסה להיות בלש פרטי, הצטרף לקבוצת הפעילויות המיוחדות ונגארד. מאוחר יותר הוא נראה כחלק מהסוכנות העולמית למלחמה בטרור של מוקינגבירד, כדי להישאר קרוב אליה כדי שיקבל את סרום חייל-העל במקרה שתופעות הלוואי מהסרום האחר שבלע יחזרו.

השחקן דלרוי לינדו לוהק לגלם את דמותו בסדרת הלייב אקשן "המבוקשים של מארוול", אם כי הפקת הסדרה בוטלה.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:דמויות מתוך קומיקס
קטגוריה:גיבורי-על במארוול קומיקס
קטגוריה:סוכנים חשאיים בדיוניים
בועז כהן (קצין)

**בועז כהן** הוא קצין צה"ל במילואים בדרגת אלוף-משנה, פיקד על חטיבה 188.

## שירותו בצה"ל
עם גיוסו לצה"ל שובץ בחיל השריון. בשריון עבר כהן הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. בתפקידיו הבאים שירת כמפקד פלוגה, מפקד גדוד ומפקד חטיבת מילואים, חטיבה 27. בין השנים 2001 ל-2003 כיהן כמפקד חטיבה 188. לאחר מכן שימש כנספח צה"ל לכוחות היבשה של צבא ארצות הברית. בתפקידו הבא שימש כקצין אג"ם פיקוד הצפון, בין היתר במלחמת לבנון השנייה. בתום המלחמה, משהובהר לו כי לא יקודם לדרגת תא"ל ולתפקיד מפקד אוגדה פרש מצה"ל.

## קישורים חיצוניים
* .
* .

## הערות שוליים

קטגוריה:אלופי-משנה בצה"ל
קטגוריה:מפקדי חטיבה 188
קטגוריה:נספחי זרוע היבשה בארצות הברית
קטגוריה:מפקדי חטיבה 27
קטגוריה:קציני אג"ם של פיקוד הצפון
קטגוריה:חיילי צה"ל במלחמת לבנון השנייה
קטגוריה:ישראלים שנולדו במאה ה-20
יוסף הלוי (צייר)

**יוסף הלוי** (1923 – 9 בספטמבר 2009) היה צייר ישראלי.

## ביוגרפיה
יוסף הלוי נולד בשנת 1923 בתל אביב, דור ראשון לתימני ישראל, למשפחה אמידה ממוצא תימני. בנעוריו היה אלוף ישראל בריצות 400 ו-800 מטר ואף ייצג את פלשתינה נגד טורקיה ויוון בתחרויות ריצה ביוון ב-1947. בתקופת מלחמת העצמאות שירת בחטיבת קרייתי. לאחר שירותו הצבאי למד במדרשה לחינוך גופני ושימש כמורה לחינוך גופני בגימנסיה העברית "הרצליה" ובבית ספר בעיר נתניה. בשנות ה-50 למד אמנות במדרשה למורים לציור והחל לעסוק באמנות כמקצוע יחידי. בראשית שנות ה-70 היגר מישראל. בתחילה התגורר בגרמניה, ובשנת 1974 התיישב בהולנד, שם חי במשך 30 שנה, עד שבערוב ימיו שב לתל אביב.

את אמנות הציור למד הלוי באופן אוטודידקטי. יצירותיו המוקדמות אופיינו בגישה פיגורטיביות, באווירה "מזרחית" ובשימוש בדימויים כגון בעלי חיים, מלאכים ועוד. בסוף שנות ה-50 התגברה מגמת ההפשטה ביצירתו. החל משנות ה-80 החל ליצור בסקלת צבעים בהירה וצבעונית יותר. בעבודותיו המאוחרות שילב דימויים קליגרפיים דמויי כתב.

כיום יצירותיו מוצגות באוספים במוזיאון ישראל בירושלים, במוזיאון לאומנות מודרנית בחיפה, במוזיאון יד לבנים בפתח תקווה, במוזיאון Stedelijk באמסטרדם, ובמוזיאון Rijksdienst Beeldende Kunst בהאג.

## השכלה
*מדרשה לחינוך גופני
*1955-1953 המדרשה למורים לציור, תל אביב-יפו.

## פרסים
*1961 – פרס ההסתדרות לאמנות
*1962 – פרס דיזנגוף (על ציור שמן בשם "חיה מכונפת").

## קישורים חיצוניים
* יוסף הלוי: אתר המוקדש לאמן
* 
* 

## הערות שוליים

קטגוריה:ציירים ישראלים
קטגוריה:סגל גימנסיה הרצליה
קטגוריה:זוכי פרס דיזנגוף
קטגוריה:אנשי היישוב ילידי הארץ
קטגוריה:אישים הקבורים בבית הקברות ירקון
קטגוריה:ישראלים שנולדו ב-1923
קטגוריה:ישראלים שנפטרו ב-2009
משפט לורות

בתורת השדות, **משפט לורות** (Lüroth's theorem), הנקרא על שם המתמטיקאי יאקוב לורות, קובע כי שדה ביניים של הרחבה טרנסצנדנטית מדרגה 1 אף הוא שדה הרחבה טרנסצנדנטי מדרגה 1. לורות הוכיח את הטענה בשנת 1876.

יהי \mathbb{F} שדה ותהי \mathbb{F}(x) שדה הפונקציות הרציונליות במשתנה אחד, כלומר הרחבה טרנסצנדנטית מדרגה 1. אזי כל שדה ביניים ממש \mathbb{F} \subset K \subseteq \mathbb{F}(x) מהווה אף הוא הרחבה טרנסצנדנטית (מדרגה 1) – קיימת פונקציה רציונלית \frac{p(x)}{q(x)} כך ש-K=\mathbb{F}\left(\frac{p(x)}{q(x)}\right).

ההוכחה הקלאסית, בעזרת תורת השדות בלבד, משתמשת בלמה של גאוס. הוכחות מודרניות ופשוטות יותר נתונות בעזרת עקומים גאומטריים.

טענה בעלת אופי דומה הוכחה על ידי Hartshorne : אם \mathbb{F} שדה סגור אלגברית ו-\mathbb{F}(x,y) מהווה הרחבה ספרבילית סופית מעל שדה ביניים K, אז K הרחבה טרנסצנדנטית מעל \mathbb{F}. הטענה לא נשארת נכונה כאשר ההרחבה לא ספרבילית, וגם לא ביותר משתנים.

## לקריאה נוספת
* להוכחה הקלאסית, ראו Graduate Algebra: Commutative View, Louis Halle Rowen, AMS, p.147-149
* להוכחה מסובכת אך קצרה יותר, ראו Cohn, P. M. (1991), Algebraic Numbers and Algebraic Functions, Chapman Hall/CRC Mathematics Series 4, CRC Press, p. 148
* להוכחת משפט Hartshorne, ראו Hartshorne, R., Algebraic Geometry, Graduate Texts in Mathematics, vol. 52, Springer, New York, 1993,Remark V.6.2.1

## קישורים חיצוניים
* 

לורות
לורות
זוולה (כדורגל)

**מועדון הכדורגל זוולה** (בהולנדית: **PEC Zwolle**) הוא מועדון כדורגל הולנדי מהעיר זוולה המשחק בליגת העל ההולנדית.

## היסטוריה
המועדון נוסד בשנת 1910 כ"פ.י.ק. זוולה" ובשנת 1978 עלה לראשונה בתולדותיו לליגה הראשונה.

בשנת 1990 המועדון התפרק והוקם מחדש כ"פ.צ. זוולה". בעונת  המועדון זכה בתואר הראשון שלו כאשר גבר 1-5 בגמר הגביע ההולנדי על אייאקס אמסטרדם.

ב-21 באוגוסט 2014 המועדון קיים את משחק הבכורה שלו במסגרת אירופית נגד ספרטה פראג במסגרת מוקדמות הליגה האירופית שהסתיים בתיקו 1-1, אך בגומלין ניצחו הצ'כים ועלו לשלב הבתים של הליגה האירופית.

בתום עונת 2021/2022 נשרה הקבוצה לליגת המשנה לאחר שסיימה במקום האחרון, אך לאחר עונה עלתה בחזרה לליגת העל.
## סגל שחקנים
נכון ל-3 בפברואר 2026

 

 (בהשאלה מספרטה רוטרדם)
 (בהשאלה מאייאקס)
 (בהשאלה מפאוק סלוניקי)
 (בהשאלה מא.ז. אלקמאר)

 
 
 (בהשאלה מאוטרכט)
 
 (בהשאלה מיונג אייאקס)

 

 
 (בהשאלה מחרונינגן)
 
 

 (קפטן) 

## קישורים חיצוניים

* 

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1910
גאטי

**גאטי** הוא ציקלון טרופי שהכה בסומליה בנובמבר 2020 והיה אחד מהציקלונים הטרופיים הבודדים בהיסטוריה המתועדת שעלו על היבשה במדינה. הסופה נוצרה ב-21 בנובמבר 2020 משקע ברומטרי של לחץ נמוך בים הערבי. הסערה התחזקה במהירות והפכה לציקלון טרופי קשה כעבור יום בלבד. גאטי נחלש מעט לפני הפגיעה בצפון מזרח סומליה ב-22 בנובמבר. בסופה נהרגו לפחות 8 בני אדם ועשרות אלפים נעקרו מבתיהם.

## קישורים חיצוניים

קטגוריה:אסונות טבע ב-2020
קטגוריה:סומליה: היסטוריה
קטגוריה:2020 באפריקה
אביטל שריפט

**אביטל שריפט** היא סגן סמנכ"ל לקידום טכנולוגיות בתעשייה האווירית לישראל, וקודם לכן מנהלת מפעל טילים בחטיבת מערכות טילים וחלל של החברה. כלת פרס ביטחון ישראל לשנת 2003, על חלקה בפיתוח מערכת טילי "חץ".

## ביוגרפיה
שריפט סיימה בהצטיינות יתרה תואר ראשון בהנדסת חשמל בטכניון, במסגרת העתודה האקדמית. שירתה בחיל הים. היא בעלת תואר שני בהנדסת חשמל מהטכניון, ותואר דוקטור מהמחלקה למתמטיקה שימושית ומדעי המחשב במכון ויצמן למדע, במעבדה של פרופסור עדי שמיר.

החלה את דרכה בשוק האזרחי ב-1991 באלתא מערכות, כמהנדסת המערכת הראשונה של מכ"ם "אורן ירוק", שהוא חלק ממערכת הטיל חץ. על עבודתה זו זכתה ב-2003 בפרס ביטחון ישראל. עבדה כמהנדסת המערכת של מכ"מי "אורן". ב-2005 עמדה בראש מינהלת מערכות הגנה אווירית באלתא.

ב-2010 מונתה לסגנית מנהל מפעל משגב של אלתא, העוסק בפיתוח וייצור מערכות לגילוי, התרעה, איכון ועקיבה ליישומי יבשה וים. בנוסף, שריפט הייתה חלק מפיתוח החימוש המשוטט "הארופ". ניהלה פרויקטים מסווגים המשתייכים לחטיבת הטילים והחלל. בינואר 2014 מונתה למנהלת מפעל טילים בחטיבת מערכות טילים וחלל של התעשייה האווירית.

בתחילת 2022 מונתה לסמנכ"ל לקידום טכנולוגיות בחברה.

עברה לימודי הכשרה בניהול במסגרת הכשרת עתודת נשים לתפקידי דירקטוריות באוניברסיטת תל אביב.

שריפט נשואה ואם לשני ילדים.

## קישורים חיצוניים
*  , 17 בספטמבר 2014

## הערות שוליים

קטגוריה:מהנדסות ישראליות
קטגוריה:מהנדסי חשמל ישראלים
קטגוריה:עובדי אלתא
קטגוריה:זוכי פרס ביטחון ישראל: עובדי אלתא
קטגוריה:סגל התעשייה האווירית לישראל
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:מנהלות ישראליות
קטגוריה:מנהלים ישראלים
קטגוריה:התעשייה האווירית לישראל: מנהלי מפעלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
הגסיפוס

**הגסיפוס** הקדוש (ביוונית: **Ἅγιος Ἡγήσιππος**; 110 - 7 באפריל 180 לערך) היה כרוניקן קדום של הכנסייה הנוצרית. נולד בארץ ישראל בתקופה הרומית, ייתכן שלמשפחה יהודית. כל כתביו המקוריים אבדו, אולם הוא מצוטט על ידי אוסביוס מקיסריה, שציין אותו כמקור המהימן ביותר לאחר שנים עשר השליחים, ואחרים, בהם הירונימוס ואפיפניוס מסלמיס.

## תולדות חייו וחיבוריו
אוסביוס, בספרו היסטוריה כנסייתית, טוען שהגסיפוס נולד למשפחה יהודית, היה בקיא בכתבי הקודש היהודיים וידע עברית, אולם עקב הידע המצומצם מאוד של אוסביוס לגבי היהדות, אמירה זו אינה יכולה להתקבל כפשוטה. החוקר ויליאם טלפר מראה כי ככל הנראה לא ידע הגסיפוס עברית, משום שהוא מסתמך על תרגום השבעים ולא על התנ"ך בעברית. אוזביוס מספר כי מותו והאלהתו של אנטינואוס, מאהבו של אדריאנוס, שאירעו בשנת 130, התרחשו בימי חייו של הגסיפוס. כן מספר אוזביוס שבתקופת האפיפיור אניקטוס (155–166) נסע הגסיפוס מארץ הקודש, דרך קורינתוס כשמגמת פניו רומא, אליה הגיע בימי אנקיטוס וחי בה עד ימי יורשו, אלאוטריוס (174–189).

לפי אוסביוס, חיבר הגסיפוס "ספר זכרונות" (בלטינית: *Hypomnemata* או *Memoranda*; ביוונית: Ὑπομνήματα) בחמישה ספרים. לדברי הירונימוס, כתב הגסיפוס חיבור העוקב באופן כרונולוגי אחר האירועים מייסורי ישו (הפסיון) ועד לתקופתו-שלו. חיבוריו לא היו היסטוריה גרידא אלא שימשו כדרשה לביסוס הנרטיב המקובל וכללו גינוי נגד המינות (בעיקר הגנוסיס וסיעת מרקיון).

מבין החומרים ההיסטוריים הייחודיים שניתן למצוא בציטוטי הגסיפוס, תיאור מותו של יעקב הצדיק, אחי ישו, אותו מצטט אוסביוס מספר הזכרונות החמישי; רשימת בישופי ירושלים הראשונים ורשימת האפיפיורים הראשונים (המקבילה בחלקה ושונה בחלקה מרשימותיהם של אירנאיוס וסקסטוס יוליוס אפריקנוס); הזכרת צאצאי יהודה, אחי ישו החיים ברומא בימי הקיסר דומיטיאנוס ותיארוך הגעת הכופר ולנטינוס, מתלמידי מרקיון, לרומא בימי האפיפיור אניקטוס.

## פסאודו-הגסיפוס
במאה הרביעית תורגם ספרו של יוספוס פלביוס, "מלחמת היהודים" ללטינית, תוך עיבוד וקיצור. עיבוד מקוצר זה, ממנו תורגם לעברית "ספר יוסיפון" במאה ה-10, נקרא "ספר הגסיפוס". זאת בשל שגיאת תעתיק שמו של יוספוס שהובילה לזיהויו השגוי של יוספוס עם הגסיפוס. מחברו העלום של "ספר הגסיפוס" נקרא פסאודו-הגסיפוס.

## קישורים חיצוניים

* הערך על הגסיפוס, האנציקלופדיה הקתולית
* הגסיפוס ופסאודו-הגסיפוס באנציקלופדיה היהודית
* 

## הערות שוליים

קטגוריה:היסטוריונים מן העת העתיקה
קטגוריה:היסטוריה של הנצרות
קטגוריה:נוצרים בארץ ישראל
קטגוריה:קדושים נוצרים
קטגוריה:כרוניקנים
קטגוריה:אישים שחיו במאה ה-2
קטגוריה:נפטרים ב-180
Deep Silver

**Deep Silver** היא חברת פיתוח והפצת משחקי וידאו גרמנית וחברת הבת של חברת Koch Media הגרמנית. מאז הקמתה ב-2002, Deep Silver הפיצה והשתתפה בהפצות של מספר כותרים מפורסמים. בסה"כ, החברה הפיצה למעלה 200 משחקים. זה כולל את סדרת Dead Island, סדרת Metro, הכותר Killer Is Dead, סדרת Saints Row וסדרת Homefront.

## משחקים שהופצו על ידי החברה

## קישורים חיצוניים

* 

* פרופיל החברה באתר MobyGames 

## הערות שוליים

קטגוריה:חברות משחקי וידאו
יארקוי

**יַארַקוּי** (בספרדית: **Yaracuy**) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת בפלקון בצפון, בקרבובו במזרח, בקוחדס בדרום ובלרה במערב.

המדינה משתרעת על שטח של 7,100 קילומטרים רבועים. במדינה מתגוררים 600,852 תושבים (נכון ל-2011). בירתה והעיר הגדולה ביותר בה היא סן פליפה.

## היסטוריה
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור נכלל בשטחי פרובינציית ברקיסימטו, שמרכזה היה במדינת לרה. ב-15 במרץ 1855 נוצרה פרובינציית יארקוי בשטחי המדינה של היום וסן פליפה הוכרזה כבירת הפרובינציה החדשה.

ב-1864 ונצואלה הפכה למדינה פדרלית והפרובינציה הפכה למדינת יארקוי. בהמשך המאה ה-19 המדינה אוחדה עם מדינות אחרות, אך בסופו של דבר ב-1899 היא הוכרזה כמדינה נפרדת.

## כלכלה
כלכלת יארקוי מתבססת בעיקר על חקלאות, הכוללת בין היתר גידול תירס, בננות, קני סוכר, שעועית, קפה, דורה ואבוקדו, ובמידה פחותה יותר היא מסתמכת על גידול מקנה, יערנות, כרייה ותעשייה.

## קישורים חיצוניים

* 
* 

## הערות שוליים

קטגוריה:ונצואלה: מדינות
אמיתי

קטגוריה:שמות משפחה עבריים
קטגוריה:שמות פרטיים עבריים לגברים
חנרל אצ'ה

**חנרל אצ'ה** (בספרדית: **General Acha**) היא עיר בפרובינציית לה פמפה שבארגנטינה, ובירתה של מחוז אוטרקאן, אחת מ-22 המחוזות בפרובינציה. העיר נמצאת במרחק 106 קילומטרים מבירתה של הפרובינציה סנטה רוסה, ובמרחק 712 קילומטרים מבואנוס איירס, בירתה של ארגנטינה. חנרל אצ'ה ממוקמת בסמוך לכביש הלאומי 152.

## היסטוריה

חנרל אצ'ה נוסדה ב-12 באוגוסט 1882 על ידי הגנרל מנואל חורחה קמפוס, והיא נושאת את שמו של מריאנו אצ'ה, חייל שנלחם במלחמות האזרחים בארגנטינה נגד חואן מנואל דה רוסאס.

## כלכלה
חנרל אצ'ה חבה את צמיחתה הכלכלית לשכיחות של גידול בעלי חיים ולחברת דארלוק, חברה שמתמחה בבנייה בגבס ומייצרת היקף של כ-7.5 מיליון בניות גבס בשנה, שחלק מהכנסותיה הולכות אל חנרל אצ'ה, שכן הגבס מיוצר במפעל השוכן בתחומי העיר.

## קישורים חיצוניים

* General Acha, באתר Turismo La Pampa 
* General Acha, באתר RUTA 
* DURLOCK-Institucional, באתר DURLOCK 

## הערות שוליים

קטגוריה:לה פמפה: ערים
קטגוריה:יישובים שהוקמו ב-1882
שבר (מסדי נתונים)

**שבר של מסד נתונים** (באנגלית: **Shard**, תרגום: שבר של כלי חרס) היא מחיצה (Horizontal Partition) של מידע של מסד נתונים או מנוע חיפוש. כל מחיצה נקראת שבר כאשר כל שבר מנוהל ומתוחזק על מופע מסד נתונים נפרד כדי לפזר עומס.

המידע לא מתחלק באופן קבוע בין השברים. חלק מהמידע יכול להימצא על כל השברים וחלק עלול להימצא רק על שבר אחד. כל שבר הוא בפועל שרת מסד נתונים המתפקד כמקור מידע עצמאי עבור תת-הקבוצה של הערכים והמידע המוכלים בו.

## ארכיטקטורה
היתרון המשמעותי של מחיצה (מאוזנת) הוא שהיא מורידה את סך השורות בטבלה עמוסה ובכך מאפשרת שיפור ביצועים ניכר. ישנם מקרים בהם אפשר לשמור שורות של טבלאות בשברים שונים (לדוגמה נתונים של כל שנה בשבר אחר, או חלוקה דוגמת "לקוחות בצפון", "לקוחות במרכז" ו"לקוחות בדרום") כאשר האפליקציה בצד המשתמש אמורה לדעת על איזה שבר לבצע שאילתה ובכך לקבל שיפור בביצועים. שברים אף יכולים לשפר ביצועים על ידי פיזור גאוגרפי של שרתים. לדוגמה, יצירת שבר במערכת בינלאומית על שרת באירופה, אשר מכיל מידע בעל רלוונטיות גבוהה יותר עבור אזור זה, יתן ביצועים מוגברים עבור אותה תת-קבוצה של מידע אשר הגישה אליו מהירה יותר עקב החלוקה הלוגית של מיקום השרתים.

לעומת זאת אם לצד המתשאל אין מידע מוקדם כלשהו על השברים, הוא יצטרך לבצע שאילתה שתכיל את המידע מכל השברים כדי לקבל תמונה כוללת ודבר זה לא רק שלא ישפר ביצועי זמן גישה וזמן חישוב, אלא קרוב לוודאי שהשאילתה תאופיין בביצועים מופחתים עקב מיזוג מידע ותשאול מספר רב של שרתים.

קטגוריה:מסדי נתונים
נחמן ריבקין

**נחמן ריבקין** (נולד ב-1 בינואר 1947) הוא קצין צה"ל בדימוס בדרגת אלוף-משנה, שכיהן כמפקד חטיבה 943, חטיבת שריון במילואים.

## קורות חייו
ריבקין נולד במחנה פליטים באוסטריה להורים ששרדו את מלחמת העולם השנייה וגדל בכפר חב"ד למשפחה חב"דית מוכרת. עם גיוסו לצה"ל התנדב לסיירת מטכ"ל. והיה ללוחם הדתי הראשון ביחידה. לאחר טירונות צנחנים עבר מסלול הכשרה כלוחם בסיירת. בהמשך עבר קורס קצינים ושימש בשורת תפקידי פיקוד בחיל השריון. ריבקין פיקד על חטיבה 943, חטיבת שריון במילואים במלחמת לבנון הראשונה, ושמו נקשר להסתבכות בקרב סולטאן יעקוב. שימש קצין הגנה מרחבית באזור יהודה ושומרון.

נשוי למלכה ואב לשישה. אחד מבניו שירת גם הוא כקצין בסיירת מטכ"ל.

ריבקין מראשוני היישוב קדומים ומתגורר בו גם היום.

## קישורים חיצוניים
* .
* אלישיב שמשי, **איפה אני נמצא לעזאזל? על התמצאות בשדה הקרב**, צה"ל - הוצאת מערכות/משרד הביטחון – ההוצאה לאור, 2002, עמ' 31–45

## הערות שוליים

קטגוריה:ישראלים ילידי אוסטריה
קטגוריה:חיילי צה"ל במלחמת יום הכיפורים
קטגוריה:אלופי-משנה בצה"ל
קטגוריה:מפקדי חטיבות שריון במילואים
קטגוריה:קדומים: אישים
קטגוריה:מפקדי חטיבות במלחמת לבנון הראשונה
קטגוריה:ישראלים שנולדו ב-1947
אנרהודר

**אנרהודר** (באוקראינית: **Енергодар**) היא עיר במחוז זפוריז'יה, אוקראינה.

אנרהודר הוקמה ב-12 ביוני 1970 עם תחילת הבנייה של תחנת כוח באזור (בניית תחנת הכוח הושלמה ב-1977). ב-1971 הושלמה בנייתם של בית הספר וגן הילדים, ב-1972 נבנו מרכז מסחרי, סניף דואר וקולנוע, ב-1974 נבנה מרכז רפואי. ב-1985 מספר התושבים הגיע ל-50,000 והיישוב קיבל מעמד של עיר.

המעסיקים העיקריים של העיר הן שתי תחנות כוח, כשבאחת מהן, תחנת הכוח הגרעינית זפוריז'יה מועסקים כ-11,500 פועלים.

## קישורים חיצוניים

* 

קטגוריה:מחוז זפוריז'יה: ערים
קטגוריה:יישובים שהוקמו ב-1970
A Question

**A Question** (בעברית: **שאלה**) הוא מיני אלבום של להקת הת'ראש מטאל האמריקאית סייקרד רייך, שיצא לאור ביולי של שנת 1991.  השיר *Who's to Blame* הופיע גם באלבום הקודם של הלהקה, The American Way.

## רשימת שירים
כל השירים נכתבו והולחנו על ידי פיל רינד, למעט שיר 2.

## מבצעים
**סייקרד רייך**
*פיל רינד - שירה, גיטרה בס
*ויילי ארנט - גיטרה
*ג'ייסון רייני - גיטרה
*גרג הול - תופים

**הפקה**
*ביל מטויר - הפקה, מיקסינג
*פול סטולר - עטיפת האלבום

## קישורים חיצוניים

* האלבום באתר ''Encyclopaedia Metallum''
* ביקורת על האלבום באתר ''Allmusic''

קטגוריה:אלבומי סייקרד רייך
Independent (אלבום)

***Independent*** (בעברית: **בלתי תלוי**) הוא האלבום השלישי של להקת הת'ראש מטאל האמריקאית סייקרד רייך. האלבום יצא לאור בשנת 1993.

## רשימת שירים
כל השירים נכתבו והולחנו על ידי פיל רינד, למעט כאשר כתוב אחרת.

## מבצעים
**סייקרד רייך**
*פיל רינד - שירה, גיטרה בס
*ויילי ארנט - גיטרה
*ג'ייסון רייני - גיטרה
*דייב מקליין - תופים

**הפקה**
*דייב ג'רדן - הפקה, מיקסינג
*בריאן קרלסטרום - הנדסה מוזיקלית
*פול סטולר - עטיפת אלבום

## קישורים חיצוניים

קטגוריה:אלבומי סייקרד רייך
עגור ברולגה

ממוזער|עגור ברולגה, צוואר
**עגור ברולגה** (שם מדעי: *Grus rubicunda*) הוא מין של עגור, שמצוי בדרום מזרח אוסטרליה, בחלקה הטרופי ובגינאה החדשה.

## מאפיינים
בתי הגידול המועדפים על העגור הם ביצות. רוב גופו אפור, קצוות כנפיו שחורות, ועל ראשו יש פס בצבע אדום-כתמתם.

הזכר והנקבה זהים במראם, אך הנקבה מעט קטנה יותר מהזכר. גובהו של עגור בוגר הוא בין 1.3-0.7 מטר ומוטת כנפיו כ-1.7 עד 2.4 מ'. משקלו של הזכר הוא כ-7 ק"ג, ומשקלה של הנקבה הוא כ-6 ק"ג. מראהו של עגור הברולגה דומה מאוד לזה של עגור אדום-ראש, אך הכתם האדום שעל ראשו של האחרון מתמשך גם לצוואר, בשונה מהכתם אצל עגור הברולגה, שמוגבל לראש. בנוסף לכך, תחום תפוצתו באוסטרליה של עגור אדום-הראש קטן הרבה יותר מזה של עגור הברולגה.

עגור הברולגה נפוץ מאוד בצפון-מזרח אוסטרליה, במיוחד בצפון-מזרח קווינסלנד, ומשם דרומה לוויקטוריה. בנוסף לכך, עגורי הברולגה מצויים גם בדרום גינאה החדשה, ומזדמנים גם למערב אוסטרליה.

עגורי הברולגה הם עופות חברתיים, וניתן למוצאם בדרך כלל בקבוצות זוגיות או בקבוצות משפחתיות קטנות שכוללות 3–4 פרטים, בדרך כלל ההורים עם צאצאיהם, אף על פי שישנן קבוצות עגורים שהפרטים ביניהם אינם קשורים משפחתית. מחוץ לעונת הרבייה, קבוצות אלו מתקבצות פעמים רבות ללהקה גדולה.

עגורי הברולגה הם אוכלי-כל, ומחפשים את מזונם באדמות ביצה. הם תוחבים את מקורם לתוך הבוץ בחיפושם אחר פקעות ושורשים.

עגורי הברולגה מונוגמיים. מין זה ידוע בזכות ריקודי החיזור המורכבים שלו. ריקוד החיזור מתחיל כשאחד מבני הזוג מרים עשב מהקרקע, זורק אותו לאוויר ותופס אותו במקור. לאחר מכן, העגור קופץ לגובה של כמטר מעל הקרקע כשכנפיו פרושות. המשך הריקוד מורכב ממתיחת הצוואר, התכופפות, קריאה והעלאת והורדת הראש. לעיתים, ריקודים אלה מתבצעים רק על ידי עגור אחד. לעיתים קרובות, הם מתבצעים בזוגות ולפעמים קבוצה שלמה של עגורי ברולגה עושה את ריקוד החיזור, והם מסתדרים במבנה שמזכיר שורה לפני שהם מתחילים.
Brolga crain.jpg
## קישורים חיצוניים

## הערות שוליים

קטגוריה:עגוריים
קטגוריה:אוסטרליה: עופות
קטגוריה:בעלי חיים שתוארו ב-1810
ג'ון הול (ראש ממשלת ניו זילנד)

סר **ג'ון הול** (באנגלית: **John Hall**;  18 בדצמבר 1824 – 25 ביוני 1907) היה ראש ממשלת ניו זילנד השנים-עשר.

## ראשית חייו
ג'ון הול נולד בעיר האל שבאנגליה כבנו של ג'ורג' הול, שהיה קצין בצי המלכותי. בגיל עשר הוא נשלח ללמוד בבית ספר בשווייץ ולאחר מכן המשיך את חינוכו בפריז ובהמבורג. לאחר שובו לאנגליה, ולאחר שעבד תקופת מה כפקיד דואר, החליט הול, בגיל 27, להגר לניו זילנד. החלטה זו גמלה בו לאחר שקרא ספר על גידול כבשים בחוות. ב-31 ביולי 1852 הוא הגיע ללייטלטון שעל החוף המזרחי של האי הדרומי. זמן קצר לאחר מכן הצטרפו אליו אחיו ג'ורג' ותומאס. הוא פיתח את אחת מחוות הצאן הראשונות בקנה מידה גדול בחבל קנטרברי.

## קריירה פוליטית
ב-1853 נבחר הול כחבר במועצת מחוז קנטרברי. מאוחר יותר הוא מונה להיות שופט שלום. בין השנים 1862 – 1863 הוא היה יושב הראש הראשון של מועצת העיר קרייסטצ'רץ' (תפקיד שקדם לתפקיד ראש העיר). בין השנים 1855 – 1893 הוא כיהן לסירוגין בתקופות שונות כחבר הפרלמנט של ניו זילנד.

### ראש ממשלת ניו זילנד
ב-8 באוקטובר 1879 נבחר הול לראש ממשלת ניו זילנד. ממשלתו ביצעה שורה של רפורמות בנוגע לזכות ההצבעה (אז עדיין של גברים בלבד) ובתקופת כהונתה התחולל עימות בין המתיישבים לבין המאורים בפאריהאקה שבמזרח האי הצפוני. הול פרש מתפקידו שלוש שנים לאחר בחירתו מטעמי בריאות.

### המשך הקריירה הפוליטית
להול היה חלק פעיל בקידום זכויות הנשים. הוא היה מהמובילים בקידומו של חוק מתן זכות ההצבעה לנשים ב-1893, ובכך הייתה ניו זילנד למדינה הראשונה בעולם שהעניקה זכות זו לנשים. בין השנים 1906–1907 הוא היה ראש העיר לשם כבוד של העיר קרייסטצ'רץ' לרגל התערוכה הבינלאומית של ניו זילנד שהתקיימה אז.

למרות המרחק הרב, הול ביקר מספר פעמים באנגליה ושמר על קשריו שם, במיוחד עם חברה שעסקה בסחר בעורות.

## חיי משפחה ומותו
ב-1860, באחת מנסיעותיו לאנגליה, נשא הול לאישה את רוז דריידן, שהייתה בת עיר הולדתו. השניים שבו לניו זילנד ב-1863. הם הביאו לעולם חמישה ילדים. אחת מנכדותיהם, מרי גריג, הייתה חברת הפרלמנט של ניו זילנד בשנות הארבעים של המאה ה-20.

ג'ון הול מת בקרייסטצ'רץ' ב-25 ביוני 1907, זמן קצר לאחר סיום התערוכה הבינלאומית. הוא נטמן בבית הקברות סנט ג'ון שבהורורטה.

## קישורים חיצוניים

* 

## הערות שוליים

קטגוריה:ראשי ממשלת ניו זילנד
קטגוריה:ראשי עיריות
קטגוריה:ילידי 1824

קטגוריה:נפטרים ב-1907
תשתית (אלגברה)

באלגברה מופשטת ובפרט בתורת המודולים, ה**תשתית** (Socle) של מודול הוא סכום כל תתי המודולים הפשוטים שלו. **[[מודול פשוט למחצה]]** הוא מודול השווה לתשתית שלו, ו**[[חוג פשוט למחצה]]** הוא חוג פשוט למחצה כמודול מעל עצמו.

יהי M מודול מעל חוג R. ה**תשתית** של M, המסומנת soc(M), היא סכום כל תתי המודולים הפשוטים של M, כלומר soc(M) = \sum {\{N \le M : N \quad simple\}}. בשקילות, ניתן לאמר שהוא שווה לחיתוך כל תתי המודולים הגדולים שלו.

לכל הומומורפיזם מודולים מתקיים ש-f(soc(M)) \subseteq soc(f(M)). כמו כן, ניתן להראות כי soc(M) \subseteq M, soc(soc(M))=soc(M), וכי לכל זוג מודולים M\le Nמתקיים ש-soc(M)\le soc(N). לאור תכונות אלו, אופרטור ה-soc הוא אופרטור פנים.

המבנה של התשתית דיי נוח - ניתן להוכיח כי התשתית תמיד שווה ל*[[סכום ישר]]* של משפחת תתי מודולים פשוטים של החוג. במקרה של חוגים *עם יחידה*, התשתית היא אף סכום ישר סופי של תתי מודולים פשוטים. כך למשל, מתקיים soc(M_n(\mathbb{F})) = M_n(\mathbb{F}) = \overset { n }{ \underset { i=1 }{ \bigoplus  }  } {R_i}, כאשר R_i הוא תת-המודול הפשוט המכיל מטריצות בעלות ערכים לא (בהכרח) מתאפסים רק בשורה ה-i. תוצאה של המשפט הנ"ל היא שלכל מרחב וקטורי יש בסיס (המכונה בסיס המל).

אם המודול ארטיני, התשתית היא תת-מודול גדול.

## קישורים חיצוניים
* 

קטגוריה:תורת המודולים
הראדץ קראלובה (עיר)

**הראדץ קראלובה** (בצ'כית: **Hradec Králové**; גרמנית: **Königgrätz**) היא בירת מחוז הראדץ קראלובה שבצ'כיה. פירוש השם "הראדץ קראלובה" הוא "טירת המלכה".

## היסטוריה
בשנת 1620, לאחר קרב ההר הלבן חלק גדול מהתושבים הפרוטסטנטים עזבו את הראדץ קראלובה. בשנת 1639, במשך שמונה חודשים, העיר נכבשה על ידי השוודים. בשנת 1866 נערך בסביבות העיר קרב קניגרץ, שבו ניצח הצבא הפרוסי את הכוחות האוסטריים, ובעקבות כך נוצחה האימפריה האוסטרית במלחמת אוסטריה–פרוסיה. במהלך השנים 1920 ו-1930 העיר גדלה במהירות הודות להחלטת ראשי העיר על פיתוח ותכנון של העיר המודרנית, בו הם הורסים את המבצר ופותחים את העיר להרחבה. בתקופה זו נבנו מבנים רבים של אדריכלות מודרנית.

בעבר הייתה בעיר קהילה יהודית. מבנה בית כנסת שנבנה בשנים 1904-1905 קיים גם כיום ונמצא בבעלות קהילה יהודית של פראג.

## גאוגרפיה
ממוזער|פטרוף פיאנו מייקרס
העיר שוכנת במקום המפגש של נהר האלבה ונהר האורליצה, בסמוך להרי קרקונושה, הרי הענקים, ההרים הגבוהים ביותר בצ'כיה.

## ערים תאומות
* 
* 
* 
* 
* 
* 
* 
* 
* 

## ספורט
* בעיר קיימים מועדוני כדורגל רבים. הידוע ביותר, הוא מועדון הראדץ קראלובה.
* מועדון הוקי הקרח, Mountfield HK. המועדון משחק באקסטרה ליגה הצ'כית.
* קבוצת הכדורסל לנשים, Hradecké Lvice, משחקת בליגת כדורסל הנשים הלאומית.

## קישורים חיצוניים

* 
* 
* 

## הערות שוליים

קטגוריה:צ'כיה: ערים
קטגוריה:יישובים שהוקמו במאה ה-13
וילטון

**וילטון** (באנגלית: **Wilton**) הוא שם משפחה ושמם של מספר מקומות יישוב ברחבי העולם.

קטגוריה:שמות משפחה
תת-מודול גדול

בתורת המודולים, **תת-מודול גדול** (an essential submodule) של מודול נתון הוא מודול החותך באופן לא טריוויאלי כל תת-מודול אחר. במקרה זה, המודול נקרא **הרחבה גדולה** של תת-המודול. המודול הוא **בעל משלימים עקרונית** אם לכל תת-מודול מתאים תת-מודול נוסף (המכונה משלים עקרונית) כך שסכומם הישר הוא מודול גדול. מודולים גדולים מהווים כלי באפיון מודולים פשוטים למחצה.

יהי M מודול מעל חוג R. תת-מודול N \le M נקרא **גדול** אם \forall N' \le M : N \cup N \neq \{0\}. מסמנים זאת לרוב על ידי N \le _\ell M.

**[[אידיאל (אלגברה)|אידיאל]] (שמאלי) גדול** הוא אידיאל המהווה תת-מודול גדול כאשר מתייחסים לחוג כמודול (שמאלי) מעל עצמו.

מודול נקרא בעל משלימים אם לכל תת-מודול N \le M קיים תת-מודול N' \le M כך שסכומם הישר N \oplus N' שווה לכל המודול; המודול נקרא **בעל משלימים עקרונית** אם הסכום הזה הוא מודול גדול. המשפט החשוב בנושא קובע כי תמיד לכל תת-מודול יש משלים עקרונית, כלומר כל מודול הוא בעל משלימים עקרונית. 

מודול הוא פשוט למחצה אם ורק אם אין לו מודולים גדולים אמתיים.

## ראו גם
* מודול פשוט למחצה
* תשתית
* מודול אינג'קטיבי
* מודול צפוף

גדול
גארסיה

״גארסיה״ או ״גרסיה״ (בספרדית: **García**) הוא שם משפחה ספרדי נפוץ.

קטגוריה:שמות משפחה
קטגוריה:שמות משפחה ספרדיים
גזיאנטפספור

**מועדון הכדורגל גזיאנטפספור** הוא מועדון כדורגל טורקי מהעיר גזיאנטפ, ששיחק בליגה הטורקית השלישית. צבעי המועדון הם אדום ושחור וכינויו הוא "הבזים".

החל משנת 2017 עורכת הקבוצה הבכירה של המועדון את משחקיה הביתיים באצטדיון גזיאנטפ שמונה 35,574 מקומות ישיבה. לפני כן שימש את הקבוצה אצטדיון גזיאנטפ קאמיל אוקאק, שמונה 16,981 מקומות ישיבה.

בעונת 2001/2002 פגשה בסיבוב הראשון של גביע אופ"א את הקבוצה הישראלית הפועל תל אביב. המשחק הראשון בבלומפילד, הסתיים בהפסד 1-0 להפועל משער עצמי בדקה ה-90. משחק הגומלין, שהתקיים באצטדיונה של גזיאנטפספור, הסתיים בתוצאה 1-1 וגזיאנטפספור הודחה מהטורניר. בעונת 2003/2004 הקבוצות נפגשו בשנית, אך הפעם גזיאנטפספור הדיחה את הפועל תל אביב לאחר שניצחה 1-0 בבית, וסיימה בתיקו אפס בחוץ. היא סיימה את דרכה בטורניר זה בשלב בשלישי לאחר שהודחה בידי רומא האיטלקית אף על פי שניצחה בביתה.

באביב 2020 המועדון הודיע על פשיטת רגל.

## שחקנים מפורסמים
* רונאלד לינץ
* אלויר בוליץ'
* האריס מדוניאנין
* מקסים רומסצ'נקו
* פטיח טקה
* גקהאן זאן
* ניקולה דרינצ'יץ'
*  יורי לודיגין

## קישורים חיצוניים

* 

*
קטגוריה:קבוצות כדורגל טורקיות
קטגוריה:קבוצות כדורגל שהוקמו ב-1969
קטגוריה:קבוצות כדורגל שהתפרקו
דניאל דימוב

**דניאל סבטוסלאבוב דימוב** (בבולגרית: **Даниел Светославов Димов**; נולד ב-21 בינואר 1989) הוא כדורגלן עבר בולגרי ששיחק  בעמדת הבלם.

## קריירה
דימוב התחיל את הקריירה שלו במחלקת הנוער של צ'רנו מורה וארנה. ב-15 בספטמבר 2006 ערך את הופעת הבכורה שלו בקבוצה הבוגרת בניצחון 0-6 נגד צ'רנומורץ' בורגס סופיה. ב-14 ביולי 2007 דימוב הבקיע את השער הבכורה שלו בקריירה בניצחון 0-3 נגד מקדוניה גיורצ'ה פטרוב במסגרת הסיבוב השני של גביע האינטרטוטו. ב-1 במרץ 2010 דימוב הבקיע את השער הראשון שלו בליגה נגד צ'רנומורץ' בורגס. ב-26 בדצמבר 2010 חתם בלבסקי סופיה לשלוש וחצי שנים.

ב-10 ביולי 2014 חתם במכבי פתח תקווה. ב-14 בספטמבר 2014 ערך את הופעת הבכורה שלו בליגה במדי פתח תקווה בהפסד 3-0 נגד מכבי תל אביב. ב-4 בדצמבר 2014 הבקיע את שער הבכורה שלו בתיקו 1-1 נגד מ.ס. אשדוד. ב-7 בפברואר 2015 הורחק בכרטיס צהוב שני בניצחון 0-2 נגד בני סכנין. ב-8 ביוני 2015 שוחרר מהקבוצה.

ב-7 ביולי 2015 חתם בדניזליספור.

## קישורים חיצוניים

קטגוריה:כדורגלנים בולגרים
קטגוריה:בלמי כדורגל בולגרים
קטגוריה:קשרי כדורגל בולגרים
קטגוריה:דובריץ': כדורגלנים
קטגוריה:כדורגלני צ'רנו מורה וארנה
קטגוריה:כדורגלני לבסקי סופיה
קטגוריה:כדורגלני מכבי פתח תקווה
קטגוריה:כדורגלני דניזליספור
קטגוריה:כדורגלני מאניסאספור
קטגוריה:כדורגלני בולוספור
קטגוריה:כדורגלנים זרים בישראל
קטגוריה:כדורגלני נבחרת בולגריה
קטגוריה:ספורטאים בולגרים בישראל
קטגוריה:ספורטאים זרים בטורקיה
קטגוריה:בולגרים שנולדו ב-1989
בלו מאונטיין סטייט

**בלו מאונטיין סטייט** (באנגלית: **Blue Mountain State**) היא קומדיית מצבים אמריקאית. שידוריה החלו ב-11 בינואר 2010 ופסקו ב-30 בנובמבר 2011.

## עלילה
הסדרה עוקבת אחר שלושה צעירים הלומדים בקולג' "עירוני בלו מאונטיין" ואחר ההתנסות שלהם בחיי הקולג'. אלכס הוא קוורטרבק מוכשר שמעדיף להיות מחליף וליהנות מכל ההנאות של שחקני הפוטבול בלי להתאמץ, הוא חוגג עם חברו הטוב ביותר סמי, שהופך להיות הקמע של הקבוצה. קרייג לעומת זאת עתיד להיות שחקן מקצועני וחייו כבר תוכננו על ידי חברתו. בעונה השנייה קרייג מוחלף על ידי ריידון רנדל, קוורטרבק חדש. בקבוצה אפשר למצוא את ת'אד, הקפטן המעט-משוגע שיעשה הכל בשביל הצלחת הקבוצה, את הרמון המסומם ועוד.

ב-2016 יצא סרט בכיכובם של הדמויות המקוריות בשם Welcome to Thadland העוסק בבעיות הקבוצה כאשר דיקן המכללה רוצה לסגור את המועדון בו מבלים חברי הקבוצה ולכן הם פונים לת׳אד שנמצא כבר בליגת הפוטבול המקצועית ועם המון כסף כדי שיקנה בחזרה את הבית אך מוכן לעזור רק אם חברי הקבוצה יערכו מסיבה עליה הוא דמיין מגיל 10.

## שחקנים
* **אלכס מורן** - דארין ברוקס (עונות 1-3) קוורטרבק שני של הקבוצה. טוב בתפקידו אך נמנע מלפתוח כי הוא רוצה ליהנות מחיי הקולג' ולא להיות אחראי לקבוצה.
* **ת'אד קאסל** - אלן ריצ'סון (עונות 1-3) קפטן הקבוצה, משחק בעמדת ליינבקר בהגנה. יעשה הכול כדי שקבוצתו תנצח, אוהב לרדת על אלכס.
***סמפסון קוצ'יטור** - כריס רומנו (עונות 1-3) סמי הוא חברו הטוב ביותר של אלכס, הם נוהגים לשתות יחד בירה. קמע הקבוצה, סמי נוטה להסתובב עם המעודדות של הקבוצה.
* **קרייג שיילו** - סם ג'ונס השלישי (עונה 1) משחק בעמדת ראנינגבק בהתקפה, בעונה הראשונה הוא מגיע על תקן כוכב העתיד, מתחבר עם אלכס וסמי. חברתו מנהלת את אורח החיים שלו. בסוף העונה הראשונה עובר לג'ורג'יה טק.
* **ריידון רנדל** - פייג' קנדי (עונה 2) מגיע בעונה השנייה ומשחק בתפקיד קוורטרבק בהתקפה. מתנשא מעל כולם ונוהג לחיות באורח חיים בזבזני.
* **מרי ג'ו קוצ'יטור** - פרנקי שואו (עונות 2-3) אחות של סמי, מגיעה בעונה השנייה ומתקבלת לקבוצת המעודדות. מאוהבת באלכס.
* **דניס רוי** - גבריאל דניס (עונה 1) חברה של קרייג, מנהלת את אורח החיים שלו. בוגדת בו עם תשעה גברים והם נפרדים, לאחר זמן קצר הם מתחברים שנית ובסוף העונה עוברים לג'ורג'יה טק.
* **מרטין דניאלס** - אד מארינארו (עונות 1-3) מאמן הקבוצה, יש לו בעיות שתייה והוא תמיד כועס על השחקנים.
* **לארי סאמרס** - אומארי ניוטון (עונות 1-3) משחק בעמדת ליינבקר בהגנה. חברו הטוב ביותר של ת'אד ויעשה כל מה שיאמר לו.
* **דונלד שארב** - רוב רמזי (עונות 1-3) משחק בעמדת סנטר בהתקפה, כולם קוראים לו *דוני*, שמן.
* **הרמון טדסקו** - ג'יימס קייד (עונות 1-3) משחק בעמדת קיקר בספיישל טימס, נמוך ומכור לסמים.
* **ג'ון ג'ון הנדריקס** - קוואסי סונגוי (עונות 1-3) עוזר המאמן של הקבוצה.
* **קייט** - מייגן הפרן (עונות 1-3) קפטנית המעודדות של הקבוצה.
* **דברה סיימון** - דניס ריצ'רדס (עונות 2-3) גרושתו של מאמן הקבוצה, יוצאת עם דיקן המכללה.

## אורחים
בסדרה מתארחות דמויות שבאות, רובן, מעולם הפוטבול. בין השאר מופיעים בסדרה: ביל רומאנובסקי, ביל פרייסלס, בראיין בוסוורת', בומר אסייסון, קרייג קרטון, צ'אק לידל, צ'אד אוצ'וסינקו, קליי טרוויס, דן פטריק וסטייסי קייבליר.

## קישורים חיצוניים
* 

קטגוריה:קומדיות מצבים אמריקאיות
קטגוריה:ליונסגייט: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2010